Source: http://docplayer.fi/3273874-Leikkaustiimin-tarkistuslista-lisaa-potilasturvallisuutta.html
Timestamp: 2016-10-23 18:14:38+00:00
Document Index: 2497307

Matched Legal Cases: ['kko ', 'KKO ', 'KKO ', 'kko ', 'kko ', 'KKO ', 'KKO ', 'kko ', 'KKO ', 'KKO ', 'KKO ', 'kko ', 'kko ', 'kko ', 'kko ', 'kko ']

⭐Leikkaustiimin tarkistuslista lisää potilasturvallisuutta
Leikkaustiimin tarkistuslista lisää potilasturvallisuutta
Download "Leikkaustiimin tarkistuslista lisää potilasturvallisuutta"
1 TIETEESSÄ HALO-RYHMÄ: SATU-LIISA PAUNIAHO LL, lastenkirurgian erikoislääkäri, tutkija TAYS, Lastentautien tutkimuskeskus MARTTI LEPOJÄRVI LKT, dosentti, ylilääkäri OYS, sydän- ja thoraxkirurgian klinikka KAROLINA PELTOMAA TtM, sh, projektipäällikkö Varsinais-Suomen sairaan hoitopiiri, potilasturvallisuusprojekti ILKKA SAARIO LKT, dosentti, hallinnollinen ylilääkäri HYKS, operatiivinen tulosyksikkö JAANA ISOJÄRVI YTM, informaatikko THL/Finohta ANTTI MALMIVAARA LKT, dosentti, ylilääkäri THL/CHESS TUIJA S. IKONEN LT, dosentti, ylilääkäri THL/Finohta Leikkaustiimin tarkistuslista lisää potilasturvallisuutta Lähtökohdat WHO käynnisti vuonna 2007 maailmanlaajuisen Safe Surgery Saves Lives -ohjelman, jonka tavoitteena on leikkauskomplikaatioiden vähentäminen. Kansainvälinen asiantuntijaryhmä kehitti leikkaustiimin tarkistuslistan, jota testattiin kahdeksassa keskuksessa eri puolilla maailmaa. Tämän HALO-katsauksen tarkoituksena oli arvioida tarkistuslistan käytön vaikuttavuutta leikkauskomplikaatioiden ehkäisyssä. Menetelmät Systemaattinen kirjallisuuskatsaus tehtiin sähköisistä tietokannoista (Medline, HTA). Laadun ja näytön aste arvioitiin GRADE-menetelmällä. Lisäksi haettiin suomalaisen leikkaustoiminnan tunnus - lukuja. Tulokset WHO:n tarkistuslistan käyttöä oli tutkittu yhdessä kansainvälisessä prospektiivisessa vertailevassa tutkimuksessa. Tarkistuslistan avulla pystyttiin vähentämään leikkauskomplikaatioita yli kolmanneksella. Korkean bruttokansantuotteen maissa leikkauskomplikaatiot vähenivät 10,3 %:sta 7,1 %:iin ja kuolemat 0,9 %:sta 0,6 %:iin. NNT-luvuiksi muutettuna listan käyttäminen 31 kertaa estäisi yhden komplikaation ja 333 kertaa estäisi yhden kuoleman. Tarkistuslistojen käytöstä ei ole raportoitu haittoja. Päätelmät Leikkaustiimin tarkistuslista on yksinkertainen menetelmä, jonka vaikuttavuudesta komplikaatioiden vähentämiseksi on kliinistä näyttöä. WHO suosittelee tarkistuslistan käyttöä kaikissa leikkauksissa ja kliinikkoja kannustetaan muokkaamaan listaa erikoisala- tai sairaalakohtaisesti. VERTAISARVIOITU VV Maailmassa tehdään joka vuosi arviolta 234 miljoonaa leikkausta, yksi jokaista 25:tä ihmistä kohden (1). Tapaturmien, syövän sekä sydän- ja verisuonisairauksien määrän kasvu lisää tulevaisuudessa leikkaustoimenpiteiden määrää entisestään. Vaikka kirurgisten toimenpiteiden tarkoituksena on parantaa elämänlaatua tai pelastaa potilaan elämä, leikkaus voi aiheuttaa potilaalle myös merkittävää vahinkoa. Esimerkiksi Yhdysvalloissa tehdään väärän puolen leikkausta vuodessa (2). Teollisuusmaissa merkittäviä komplikaatioita on raportoitu ilmenevän 3 22 %:ssa leikkauksista ja pysyvän vamman tai kuoleman riski on 0,4 0,8 %, mikä tarkoittaa 7 miljoonaa pitkäkestoista haittaa aiheuttavaa komplikaatiota ja 1 miljoonaa leikkauskuolemaa vuosittain (3,4). Kaikista sairaalaolosuhteissa potilaille aiheutuvista haittatapahtumista puolet liittyy kirurgiaan. WHO:n potilasturvallisuusliitto (World Alliance for Patient Safety, WAPS) käynnisti vuonna 2007 maailmanlaajuisen ohjelman leikkaustoimenpiteisiin liittyvien haittojen vähentämiseksi. Kansainväliset eri alojen asiantuntijaryhmät paneutuivat neljään keskeiseen kirurgian osa-alueeseen: leikkausinfektioiden vähentämiseen, turvalliseen anestesiaan, tiimityöhön leikkaussalissa sekä kirurgian tulosten seurantaan. Kirjallisuuteen ja kliinikkojen kokemukseen perehtymällä syntyi Safe Surgery Saves Lives -ohjeistus. Keskeinen työkalu tässä ohjeistuksessa on leikkaustiimin tarkistuslista (WHO Surgical Safety Checklist). Se on yhdelle sivulle mahtuva 19 kohdan tarkistuslista, ja sen kehittämiseen osallistui myös ilmailun asiantuntijoita. Vastaavia tarkistuslistoja on aiemmin käytetty anestesiassa ja tehohoidossa hyvin tuloksin (5). Syyskuuhun 2009 mennessä WHO:n tarkistuslistan käyttäjiksi oli liittynyt jo sairaalaa 74 maasta. 42492 Kirjallisuutta 1 Weiser TG, Regenbogen SM, Thompson KD ym. An estimation of the global volume of surgery. Lancet 2008;372: Seiden SC, Barach P. Wrongside/wrong-site, wrong-procedure and wrong-patient adverse events: are they preventable? Arch Surg 2006;141: world population data sheet. Washington, DC: Population reference bureau, pdf06/06worlddatasheet.pdf 4 Gawande AA, Thomas EJ, Zinner MJ ym. The incidence and nature of surgical adverse events in Colorado and Utah in Surgery 1999;126: Pronovost P, Needham D, Berenholtz S ym. An intervention to decrease catheter-related bloodstream infections in the ICU. N Engl J Med 2006;355: McCulloch P, Mishra A, Handa A ym. The effects of an aviation-style non technical skills training on technical performance and outcome in the operating theatre. Qual Saf Health Care 2009;18: World Health Organization. Surgical safety checklist (First Edition). esurgery/tools_resources/sssl_check list_finaljun08.pdf 8 Suomen Kirurgiyhdistyksen kotimainen julkaisusarja 2009;30(4):17,20,28,30 34, terveyspalvelut/terveyspalvelut/potilas -turvallisuus 10 Haynes AB, Weiser TG, Berry WR ym. A surgical safety checklist to reduce morbidity and mortality in a global population. N Engl J Med 2009;360: Atkins D, Best D, Briss PA ym. Grading quality of evidence and strength of recommendations. BMJ 2004;328: Rasilainen J. Toimenpiteelliset hoitojaksot 2007 ja toimenpiteellisten hoitojaksojen trendejä Helsinki: Stakes, Tilastotiedote 33/2008. Suomen virallinen tilasto, Terveys Leape LL. Errors in medicine. JAMA 1994;272: Gibbs N. Safety of anaesthesia in Australia: a review of anaesthesia mortality Melbourne: Australian and New Zealand College of Anaesthetists, Moller JT, Jensen PF, Johannessen NW ym. Hypoxaemia is reduced by pulse oximetry monitoring in the operating theatre and in the recovery room. Br J Anaesth 1992;68: Valenstein PN, Raab SS, Walsh MK. Identification errors involving clinical laboratories: a College of American Pathologists Q-Probes study of patient and specimen identification errors at 120 institutions. Arch Pathol Lab Med 2006;130: Wagar EA, Tamashiro L, Yasin B ym. Patient safety in the clinical laboratory: a longitudinal analysis of specimen identification errors. Arch Pathol Lab Med 2006;130: WHO guidelines for safe surgery (First Edition). Geneva: World Health Organization, Remes V, Peltola M, Häkkinen U ym. Perfect-tekonivelkirurgia: lonkan ja polven tekonivelkirurgian kustannuk- Ilmailuteollisuudessa ja lentoyhtiöissä pitkälle kehittynyt ja tuloksellinen turvallisuuskulttuuri tarjoaa tietoa ja käytäntöjä, joita voidaan hyödyntää leikkaussaliympäristössä. Suurimpaan osaan lento-onnettomuuksista vaikuttaa ohjaamomiehistön inhimillinen virhe, ei tekninen vika. Inhimillinen virhe ei liity lentotaitoon tai tekniseen osaamiseen, vaan se johtuu puutteellisesta kommunikaatiosta, huonosta tiimityöskentelystä, päätöksenteosta ja johtamisesta. Tämän oivaltaminen johti poikkitieteellisesti kehitettyyn crew resource management -koulutukseen (CRM). Tätä yhden päivän koulutusta saavat ohjaamomiehistön lisäksi kaikki ilmailun ammattilaiset, jotka osallistuvat lentoturvallisuuden varmistamiseen. Lääketieteessä CRM-koulutuksen tavoitteita on sovellettu mm. leikkaustiimien asenteiden ja toimintatapojen kehittämiseen. Muut kuin tekniset taidot voidaan jakaa seuraavasti: 1) turvallisuus, tilannetietoisuus sekä virheiden hallinta 2) oman toiminnan tiedostaminen ja kommunikointi 3) päätöksenteko ja raportointi. Tuoreessa tutkimuksessa tiimejä arvioitiin tarkkailemalla niiden toimintaa ennen ja jälkeen CRM-koulutuksen. Turvallisuutta koskevat asenteet paranivat (p = 0,007), tiimin kommunikointiin liittyvät taidot kohenivat (p = 0,021) ja tekniset virheet vähenivät (1,73 vs. 0,98/toimenpide, p = 0,009) leikkausajan pidentymättä (6). CRM-koulutuksen päämääränä on saada tiimi toimimaan virheiden ja erehdysten vähentämiseksi. Olennaista on havaintojen ja toimenpide-ehdotusten jakaminen, kommunikointi ja yleisen tilannetietoisuuden jatkuva ylläpito. Ilmailussa CRM:n ohella systemaattinen toiminta miehistön työhön vaikuttavien organisatoristen tekijöiden hallitsemiseksi ja turvallisen työn edellytysten kehittämiseksi on osa turvallisuusriskien hallintaa. Nykyistä hyvää lentoturvallisuuden tasoa voidaan pitää sen ansiona. WHO:n kehittämä leikkaustiimin tarkistuslista sisältää anestesia- ja leikkausturvallisuuden kannalta keskeisiä kohtia, jotka leikkaustiimi käy vaihe vaiheelta läpi ennen toimenpiteen aloittamista. Näitä ovat mm. mahdollinen vaikea ilmatie tai suuren verenvuodon riski, leikkauspuolen varmistaminen, antibioottipro- fylaksian antaminen oikeaan aikaan ja otettujen näytteiden oikea kirjaaminen (7). Listan jokainen kohta luetaan ääneen, jotta voidaan varmistaa koko tiimin tietoisuus keskeisten seikkojen huomioimisesta ja toteutumisesta. Listan kolmen osion (alkutarkistus, aikalisä, lopputarkistus) läpikäyminen vie aikaa yhteensä 2 3 minuuttia. Tarkistuslistan käyttö Suomessa WHO:n tarkistuslistan Euroopan alueen käyttöönottokokouksessa Lontoossa tammikuussa 2009 oli edustus kaikista Suomen miljoonapiireistä. Kahden sairaalan leikkaussaleissa aloitettiin tarkistuslistan käyttö lähes välittömästi kokouksen jälkeen (Pertti Aarnio ja Kalevi Karjalainen, henkilökohtainen tiedonanto). Neljän yliopisto- ja keskussairaalan yhteistyönä tehtiin keväällä 2009 tarkistuslistan käyttöönottoon liittyen strukturoitu kysely leikkaustiimin jäsenille. Kyselyn tulosten mukaan tarkistuslistan käyttö paransi usean tarkastettavan kohdan suorittamista (8). Kolme sairaalaa otti listan rutiinikäyttöön kyselytutkimuksen jälkeen. Tarkistuslista ohjeineen on käännetty suomeksi, ja aineisto on kaikkien sairaanhoitopiirien saatavilla sosiaali- ja terveysministeriön internetsivuilla (9). Tavoite Tämän HALO-katsauksen tarkoituksena oli arvioida tarkistuslistan käytön hyötyjä leikkaussalityössä ja selvittää sen vaikutusta potilasturvallisuutta mittaviin tulosmuuttujiin. Seuraavaa PICO-asetelmaa (patient, intervention, comparator, outcome) käytettiin tutkimuskysymysten suunnittelussa: Potilaat: Kaikki potilaat, joille tehtiin leikkaustoimenpide leikkaussaliolosuhteissa Interventio: Tarkistuslistan käyttö toimenpiteen yhteydessä Vertailuinterventio: Ei tarkistuslistaa Tulosmuuttujat, ensisijaiset: Potilasturvallisuusmittarit: kuolleisuus, komplikaatiot, haittatapahtumat, läheltä piti -tilanteet, Tulosmuuttujat, toissijaiset: Leikkaustapahtuman prosessimuuttujat Tutkimusasetelmalta edellytettiin vertailevaa asetelmaa, sillä tutkimuskysymyksen luonteen perusteella satunnaistettua asetelmaa ei pidetty mahdollisena. 42503 TIETEESSÄ PICO P: leikkauspotilaat I: tarkistuslistan käyttö V: ei tarkistuslistaa O: kuolleisuus ja komplikaatiot set ja vaikuttavuus. Helsinki: Stakes, Työpapereita 29/ Seppälä T, Hartikainen J, Häkkinen U ym. Perfect-pallolaajennus ja ohitusleikkaus: toimenpiteiden kustannukset ja vaikuttavuus tuottajatasolla. Helsinki: Stakes, Työpapereita 35/ Sund R, Juntunen M, Lüthje P ym. Perfect-lonkkamurtuma: hoitoketjun toimivuus, vaikuttavuus ja kustannukset lonkkamurtumapotilailla. Helsinki: Stakes, Työpapereita 18/ Edistämme potilasturvallisuutta yhdessä: suomalainen potilasturvallisuusstrategia Helsinki: Sosiaali- ja terveysministeriö, Sosiaali- ja terveysministeriön julkaisuja 2009:3. 23 Gawande AA, Thomas EJ, Zinner MJ ym. The incidence and nature of surgical adverse events in Colorado and Utah in Surgery 1999;126: Kable AK, Gibberd RW, Spigelman AD. Adverse events in surgical patients in Australia. Int J Qual Health Care 2002;14: Sidonnaisuudet: HALO-ryhmän jäsenillä ei ole aiheeseen liittyviä sidonnaisuuksia. TAULUKKO 2. Menetelmät Kirjallisuushaku Katsausta varten tehtiin kirjallisuushaku Medline-, Medline in Process- ja HTA-tietokannoista helmikuussa Perushakulausekkeena oli ((General Surgery/ or Surgical Procedures, Operative/) and (Safety/ or Safety Management/)) ja sitä täydennettiin aihetta kuvaavilla vapaatekstitermeillä. Lisäksi tehtiin erillinen haku suomalaisesta Medic-tietokannasta suomenkielisen kirjallisuuden kartoittamiseksi. Tarkat hakusanat on kuvattu Liitetaulukossa 1 artikkelin pdf-versiossa (www.laakarilehti.fi > Sisällysluettelot > 49/2009). TAULUKKO 1. Komplikaatioiden muutokset kaikkien sairaaloiden yhteisissä tuloksissa. Lähtötaso Tarkistuslistaa käytettäessä % % p-arvo Kuolleisuus 1,5 0,8 0,003 Kaikki komplikaatiot 11,0 7,0 <0,001 Haavainfektiot 6,2 3,4 <0,001 Uusintatoimenpiteet 2,4 1,8 0,047 Tarkistuslistan käytön aiheuttamat muutokset kehittyneissä maissa verrattuna matalan tai keskitason kansantuotteen (bkt) maihin. Kaikki komplikaatiot Kuolleisuus Korkea bkt 10,3 % 7,1 %* 0,9 % 0,6 % Keskitason tai matala bkt 11,7 % 6,8 %* 2,1 % 1,0 %* *p < 0,05 Artikkeleiden valinta Kirjallisuusviitteistä valikoitiin tarkistuslistan käyttöä tutkineet artikkelit sekä tarkistuslistaan sisältyvien alakohtien tieteellistä taustaa selvittäneet artikkelit. Kaksi tutkijaa kävi läpi alkuperäisen kirjallisuushaun (AM ja SLP) ja valitsi mukaan otettavat artikkelit. Ainoan löydetyn kirurgisen tarkistuslistan vaikuttavuutta käsittelevän artikkelin kirjallisuusviitteistä valittiin aihepiiriä kuvaavat keskeiset artikkelit haettaviksi (10). Lisäksi käytiin läpi WHO:n julkaisujen The WHO Guidelines for Safe Surgery (1. painos 2008) ja Implementation Manual Surgical Safety Checklist (1. painos) kirjallisuusviitteet (TSI) ja myös näistä valittiin keskeisiä tutkimuksia. Tiedon uuttaminen Yksi tutkijoista (IS) kävi läpi kirurgisen tarkistuslistan käytön vaikuttavuustuloksia raportoineen Haynesin artikkelin ja uutti siitä keskeiset tulokset taulukoihin. Toinen tutkija tarkisti taulukkojen oikeellisuuden (SLP). Yhteensä kokotekstimuodossa käytiin läpi 32 artikkelia. Laadun arviointi Kaksi riippumatonta arvioijaa (TSI ja AM) teki laadun ja näytön asteen arvioinnin GRADEmenetelmää noudattaen. Siinä otetaan huo - mioon satunnaistettujen tutkimusasetelmien ohella myös havainnoivat tutkimukset (11). Menetelmässä arvioidaan tutkimusten tieteellisen laadun ohella tutkimustulosten yhdenmukaisuus, näytön välitön yhteys tutkimuskysymykseen, tutkimustulosten tarkkuus, mahdollinen julkaisuharha, vaikutuksen voimakkuus, annos-vasteriippuvuus ja vaikuttavuuden uskottavuus. Näytön aste luokitellaan vahvaan (A), kohtalaiseen (B), niukkaan (C) tai erittäin niukkaan (D). Luonnehdinnat muistuttavat Käypä hoito -suosituksen luokkia. Suomalaisen leikkaustoiminnan tunnuslukuja Elektiivisten ja päivystysleikkausten sekä päiväkirurgisten toimenpiteiden määriä kartoitettiin HILMO-rekisterin tietojen pohjalta. Lisäksi HILMO-rekisteristä selvitettiin tietoa leikkauksiin liittyvistä kuolemista ja komplikaatioista. Kuntaliiton, Lääkäriliiton, Valviran ja lääninhallitusten tilastoista haettiin tietoja Suomessa käytössä olevien leikkaussalien määristä ja leikkaavien erikoisalojen lääkärien määristä. Tulokset Tarkistuslistan käytön vaikuttavuus Kirurgisen tarkistuslistan käytöstä on julkaistu yksi kontrolloitu tutkimus tammikuussa 2009 (10). Tutkimukseen osallistui 8 sairaalaa, 42514 Tarkistuslistan kohdat on arvioitu turvallisuuden kannalta keskeisiksi. joiden joukossa oli sekä korkean että keskitason ja matalan kansantuotteen maita. Ennen tutkimusta kunkin sairaalan toiminta arvioitiin, ja tarkistuslistan käyttöä edelsi kussakin sairaalassa verrokkiryhmän tutkiminen. Potilaita oli ryhmissä yhteensä ja 3 955, ja ryhmät olivat taustamuuttujiltaan vertailukelpoiset. Seuranta-aika oli sairaalassaoloaika, kuitenkin enintään 30 vrk. Seurattavina muuttujina oli 19 operatiivisen hoidon yleisintä ja merkittävintä haittavaikutusta. Tutkimuksen kesto oli yksi vuosi. Yhdistetyissä tuloksissa useimmissa sairaaloissa havaittiin selvä komplikaatioiden määrän väheneminen tarkistuslistaa käytettäessä (taulukko 1). Yksittäisten komplikaatioiden muutokset eivät aina olleet tilastollisesti merkitseviä kaikissa sairaaloissa, mutta useiden komplikaatioiden väheneminen oli yhtenevää ja merkittävää. Kuolleisuus väheni lähes puoleen ja kaikkien komplikaatioiden yhteismäärä pieneni yli kolmanneksen. Kehittyneiden maiden lähtötilanne oli parempi useimpien seurattavien muuttujien kohdalla. Kuitenkin kaikkien haittavaikutusten määrä väheni niissäkin merkitsevästi (taulukko 2). Vaikka kuolleisuus väheni kolmanneksen, se ei ollut tilastollisesti merkitsevä. Tutkimuksessa seurattiin myös muutoksia leikkaussalitoiminnoissa tarkistuslistan käyttöönoton jälkeen. Myös näissä todettiin merkitsevä parannus (p < 0,001). Tarkistuslistan käytöstä ei raportoitu haittavaikutuksia. Tutkimuksen laadun arvioinnissa noudatettiin Cochrane-verkoston käyttöön ottamaa GRADE-järjestelmää. Laadun arvioinnin kriteerit ja tulokset on kuvattu taulukossa 3 (täydellisenä liitetaulukossa 2, > Sisällysluettelot > 49/2009). Näytön asteen arvioinnissa kuolleisuutta pidettiin kriittise- TAULUKKO 3. Tutkimusten menetelmällinen laatu (vain yksi kontrolloitu tutkimus, jossa historialliset verrokit). Tutkimus (1) (2) (3) (4) (5) (6) (7) (8) (9) Summa Tutkimuksen laatu Haynes 2009 kyllä kyllä epäselvä kyllä kyllä ei kyllä epäselvä epäselvä 5/9 tasokas Laatuarviointikriteerit: (1) Ryhmät ja prognostiset tekijät kuvattu (2) Ryhmät koottu taudin kulun samassa vaiheessa (3) Intervention toteutuminen varmistettu (4) Ryhmät vertailukelpoisia sekoittavien tekijöiden suhteen (5) Sekoittavien tekijöiden riittävä kontrollointi (6) Tulosten arviointi sokkoutettu hoidon suhteen (7) Riittävän pitkä seuranta vaikutusten esiintulon kannalta (8) Pois jääneitä alle 20 % (9) Poisjäämisen määrä ja syyt samanlaisia interventio- ja verrokkiryhmissä TAULUKKO 4. Kirurgisen tarkistuslistan vaikuttavuus. Päätulosmuuttujien (kuolleisuus, komplikaatiot) yhteenveto sekä näytön aste GRADE-menetelmällä arvioituna. Tutkimus ja Kirurginen tarkistuslista Vertailuryhmä Vaikutus (95 %:n LV) NNT Tutkimuksen laatu Tuloksen tärkeys Näytön aste (GRADE) muuttuja n/n (%) n/n (%) RR tai OR Haynes 2009 Kuolleisuus 32/3955 (0,8) 56/3733 (1,5) Ei ilmoitettu 143 Tasokas Kriittinen C Komplikaatiot 277/3955 (7) 410/3733 (11) Ei ilmoitettu 25 Tasokas Kriittinen/tärkeä C 42525 TIETEESSÄ nä ja komplikaatioita kriittisenä tai tärkeänä muuttujana. Yksityiskohtainen näytön asteen arviointi on esitetty sähköisessä liitetaulukossa 3 (www.laakarilehti.fi > Sisällysluettelot > 49/2009). GRADE-luokituksen mukaisesti näytön aste yhden satunnaistamattoman vertailututkimuksen perusteella jäi asteeseen C (taulukko 4). Kuolleisuuden NNT-luku (number-needed-to-treat) oli noin 150 eli tarkistuslistaa 150 potilaan leikkauksessa käytettäessä estettiin yksi kuolema, ja komplikaatioiden estämiseksi NNT oli 25. Korkean bruttokansantuotteen maiden keskusten kuolleisuudesta laskettu NNT oli 333, eli listan käyttö tuhannen potilaan leikkauksissa esti kolme kuolemaa, ja yksi komplikaatio estyi, kun listaa käytettiin 31 kertaa. Tiedot suomalaisesta leikkaustoiminnasta Tietoa Suomessa käytössä olevien leikkaussalien määristä ei ollut saatavilla. HILMO-rekisterin mukaan vuonna 2007 Suomessa tehtiin elektiivistä leikkausta ja päivystysleikkausta. Lisäksi samana vuonna tehtiin noin päiväkirurgista leikkausta (12). Nämä luvut kattavat myös HIL- MO-rekisteriin ilmoitetun yksityisten sairaaloiden toiminnan. Leikkauksiin liittyvästä kokonaiskuolleisuudesta tai leikkauskomplikaatioista ei ole käytettävissä yhteen koottuja julkaistuja tilastoja. Leikkaustoimintaan osallistuvien erikoisalojen työikäisiä erikoislääkäreitä Suomessa oli Lääkäriliiton tilaston ( ) mukaan seuraavasti: korvalääkärit 329, silmälääkärit 435, gynekologit 640, anestesiologit 749 ja kaikki kirurgit noin (yleiskirurgia 928). Työssäolosta ei tilaston perusteella ole tietoa. Pohdinta Systemaattisen kirjallisuuskatsauksen keinoin selvitettiin leikkaussalityöhön suunnatun tarkistuslistan vaikuttavuutta komplikaatioihin ja kuolleisuuteen ja havaittiin kliinisesti mitattavissa oleva hyöty. Tutkimuksessa ei arvioitu tarkistuslistan kustannusvaikutuksia. Kyseessä on kuitenkin yksinkertainen interventio, jonka kustannukset kertyvät muutaman minuutin työpanoksesta leikkausta kohti. Leikkaussaliajan hintaa voi verrata esimerkiksi komplikaatioiden hoitokustannuksiin. Vaikuttavuustieto perustuu vain yhteen tasokkaaseen havainnoivaan vertailututkimukseen, minkä vuoksi näytön aste GRADE-menetelmällä jäi tasolle C (niukka näyttö). Tulosten uskottavuutta lisää tutkimuksen tasokkuus sekä se, että vaikuttavuus oli varsin samankaltainen eri maiden tutkimussairaaloissa. On epätodennäköistä, että tarkistuslistan käytön vaikuttavuutta arvioitaisiin tulevaisuudessakaan satunnaistetulla tutkimusasetelmalla, mutta lisätietoa ja -näyttöä voi karttua havainnoivista kontrolloiduista asetelmista. Myös tutkimustulokset tarkistuslistan käytön vaikutuksista leikkaussaliprosessiin olisivat tarpeellisia. Tarkistuslistassa keskitytään ongelmallisiksi todettuihin hoitoprosessin poikkeamiin ja hoitoprosessin kriittisiin vaiheisiin. Aikaisemmin on saatu hyviä kokemuksia systemaattisesta anestesiaturvallisuuden parantamisesta. Anestesiakomplikaatioon kuolemisen vaara oli 30 vuotta sitten terveen henkilön yleisanestesiassa arviolta 1:5 000 (13). Australiassa tehdyssä laajassa selvityksessä 2000-luvun alussa anestesiakuolleisuudeksi arvioitiin 1: (14). Kuolleisuuden vähenemisen taustatekijöinä pidetään anestesiologisen käytännön systematisoinnin ja kehittymisen lisäksi pulssioksimetrin kattavaa käyttöä leikkauksissa (15). Myös muut tarkistuslistan kohdat on arvioitu tutkimustulosten perusteella keskeisiksi turvallisuuden kannalta. Esimerkiksi näytteiden merkitsemisen tarkistaminen perustuu tutkimustuloksiin, joiden mukaan laboratorionäytteiden virheistä puolet johtuu näytteen väärästä merkitsemisestä (16) ja 1/18 näytteen merkitsemisvirheistä johtaa haittatapahtumaan (17). Tarkistuslistan kohdat ovat saaneet vahvan suosituksen statuksen WHO:n Safe Surgery Saves Lives -ohjelmassa (18). Suomessa on käytettävissä kattavasti rekisteritietoa elektiivisten leikkausten ja päivystysleikkausten määristä sekä päiväkirurgisista toimenpiteistä. Sitä vastoin leikkauskuolleisuudesta 30 päivän kuluessa tai komplikaatioista ei ole koottu tietoa systemaattisesti. Yllätys oli myös se, että koottua tietoa Suomessa käytössä olevista leikkaussaleista ei löytynyt. Yksittäisistä potilasryhmistä tietoa on saatavilla esimerkiksi Perfect-hankkeesta, jossa leikkausaiheita ovat sepelvaltimoiden pallolaajennukset ja ohitusleikkaukset, lonkkamurtumat sekä lonkan ja polven tekonivelkirurgia (19,20,21). 42536 LIITEAINEISTO Sisällysluettelot SLL 49/2009 Sosiaali- ja terveysministeriön Suomalaisessa potilasturvallisuusstrategiassa vuosille on korostettu johdon näkyvää vastuunottoa potilasturvallisuuden edistämistyössä, ja tätä vastuuta johto ei voi delegoida. Tämä tarkoittaa kaikkien päätösten myös taloudellisten arviointia myös potilasturvallisuuden näkökulmasta. Johdon tulee mahdollistaa ja varmistaa organisaatiossa sellaiset työolosuhteet, joissa hoito voidaan toteuttaa turvallisesti. Myös laadun ja riskien hallinta on otettava huomioon (22). Vastikään julkaistujen tutkimusten (23,24) mukaan sairaalat, jotka tavoitteellisesti pyrkivät laadukkaaseen hoitoon, pystyvät estämään jopa puolet leikkauskomplikaatioista. Hyvien tulosten parantaminen entisestään vaatii yleensä paljon panostusta suhteessa saavutettavaan hyötyyn, mutta tarkistuslista on työkaluna halpa ja sen käyttäminen helppoa. On myös toivottavaa, että todetut haittatapahtumat kirjattaisiin HILMO-ilmoituksiin. Näin voitaisiin parantaa laatua yksikön sisällä ja saada valtakunnallista tietoa. Päätelmät Kirurgisen tarkistuslistan myönteisestä vaikutuksesta leikkauspotilaan riskien hallintaan ja haittatapahtumien ehkäisyyn on olemassa tutkimusnäyttöä. Tarkistuslistan systemaattinen käyttö vähensi leikkauskomplikaatioiden määrää myös kehittyneissä huipputekniikan maissa. Tarkistuslistan avulla voidaan pienentää inhimillisiin erehdyksiin ja virheisiin liittyvää kärsimystä ja kustannuksia. Tarkistuslista on työkaluna halpa ja sen käyttäminen helppoa. Haittoja listan käytöstä ei ole todettu. WHO kannustaa yksiköitä ja sairaaloita tarvittaessa muuntelemaan tarkistuslistaa omaan käyttöön sopivaksi. Johdon sitoutuminen on ensimmäinen edellytys tarkistuslistan käyttöönoton onnistumiselle. Kiitokset kokotekstiartikkelien hakemisesta Tiina Lehmussaarelle, Finohta, ja artikkelin ilmailutietojen kommentoimisesta kouluttaja Arto Helovuolle, Finnair. SATU-LIISA PAUNIAHO MARTTI LEPOJÄRVI, KAROLINA PELTOMAA ILKKA SAARIO, AANA ISOJÄRVI ANTTI MALMIVAARA TUIJA S. IKONEN Senior Medical Officer, Specialist in Thoracic and Cardiovascular Surgery National Institute for Health and Welfare (THL) ENGLISH SUMMARY A surgical checklist increases patient safety Background About 234 million operations are done globally each year. A rate of % deaths and 3-16% complications means that at least 1 million deaths and 7 million disabling complications occur each year worldwide. In 2007 WHO launched an international campaign to decrease the surgical complication risk. An international group of experts developed a checklist that was piloted in 8 different centres worldwide. Study question Our aim was to evaluate the effectiveness of checklists in the prevention of surgical complications. Methods A systematic literature review was undertaken from databases (Medline, HTA) to collect relevant publications. GRADE system was used for the evaluation of quality and evidence. Vital statistics about surgery in Finland were assessed. Effectiveness In a recent international prospective comparative study (1) the surgical checklist was found to reduce the rate of postoperative complications and death by more than one third. NNT numbers (number-needed-to-treat) in high-income countries were one prevented complication for 31 and one prevented death for 333 lists used. No checklist-related harms were reported. In Finland elective operations, emergency operations and day surgery procedures were performed in Conclusions The surgical checklist is a simple method, and there is evidence for it s effectiveness in clinical use. Clinics are encouraged to customize it to local setting and needs. 42547 LIITETAULUKKO 1. Hakustrategia. Ovid MEDLINE(R) <1950 to February Week > 1 checklist*.ti,ab. (10869) 2 General surgery/ (27935) 3 exp Surgical Procedures, Operative/ ( ) 4 Safety/ (26216) 5 Safety management/ (9961) 6 2 or 3 ( ) 7 4 or 5 (36039) 8 1 and 6 and 7 (19) 9 ((surger* or surgic* or operating room or theatre or theater) adj5 checklist*).ti,ab. (46) 10 (safe or safety).ti,ab. (260800) 11 9 and 10 (12) 12 (safe surgery and checklist*).ab. (3) 13 8 or 11 or 12 (27) 14 (news or letter or comment or editorial).pt. ( ) not 14 (21) 16 limit 15 to yr=" " (16) 17 Intensive Care/ (10455) 18 exp Anesthesia/ (136349) or 17 (146379) 20 1 and 19 (85) not 14 (79) EBM Reviews - Health Technology Assessment <1st Quarter 2009> 1 (surger* or surgic*).af. (1219) 2 checklist*.af. (32) 3 1 and 2 (5) 4 Safety Management/ (12) 5 exp Surgical Procedures, Operative/st [Standards] (10) 6 4 and 5 (1) 7 exp Surgical Procedures, Operative/ (1357) 8 exp Postoperative Complications/ (47) 9 8 and 7 (16) Ovid MEDLINE(R) In-Process & Other Non-Indexed Citations <February 24, 2009> 1 checklist*.ti,ab. (842) 2 (surger* or surgic*).ti,ab. (45296) 3 2 and 1 (54) 4 (safe* or complication*).mp. [mp=title, original title, abstract, name of substance word, subject heading word] (41386) 5 4 and 3 (19) 6 (anesthe* or anaesthe* or intensive care).ti,ab. (11696) 7 1 and 6 (23) 8 (comment or letter or editorial or news).pt. (60224) 9 7 not 8 (22) Medic hoitotiimi hoitotyöryhmä "yhteistyökykyinen käyttäytyminen" "ammattiryhmien väliset suhteet" AND leikkaussalit "leikkausosaston hoitotyö" leikkaukset riskitekijät turvallisuushallinta riskinhallinta "lääketieteelliset virheet" AND leikkaussalit "leikkausosaston hoitotyö" leikkaukset "leikkauksenaikainen hoito" 16 kpl 18 kpl 4254a8 TIETEESSÄ LIITETAULUKKO 2. Tutkimusten menetelmällinen laatu (vain yksi kontrolloitu tutkimus, jossa historialliset verrokit). Tutkimus (1) (2) (3) (4) (5) (6) (7) (8) (9) Summa Tutkimuksen laatu Haynes 2009 kyllä kyllä epäselvä* kyllä kyllä ei kyllä epäselvä**epäselvä** 5/9 tasokas Laatuarviointikriteerit: (1) Ryhmät ja prognostiset tekijät kuvattu (2) Ryhmät koottu taudin kulun samassa vaiheessa (3) Intervention toteutuminen varmistettu (4) Ryhmät vertailukelpoisia sekoittavien tekijöiden suhteen (5) Sekoittavien tekijöiden riittävä kontrollointi (6) Tulosten arviointi sokkoutettu hoidon suhteen (7) Riittävän pitkä seuranta vaikutusten esiintulon kannalta (8) Pois jääneitä alle 20 % (9) Poisjäämisen määrä ja syyt samanlaisia interventio- ja verrokkiryhmissä *Onko havainnoija pitänyt huolta siitä, että tarkistuslista on aina täytetty, jolloin tämä on ollut osa interventiota. Artikkelista ei käy ilmi, kuinka täydellinen tarkistuslistan käyttö oli. Vai oliko niin, että vain ne potilaat, joista tarkistuslista saatiin täytettyä, otettiin mukaan tutkimukseen. Jos näin, ei ole tietoa, kuinka monen potilaan kohdalla lista jäi täyttämättä. ** Todennäköisesti kato on ollut reilusti alle 20 % eikä ryhmien välillä ole eroa kadon määrässä eikä laadussa. Tätä ei kuitenkaan ole raportoitu. Onko niin että potilaita ei jälkitarkastettu 30 päivän kohdalla? LIITETAULUKKO 3. Kirurgisen tarkistuslistan käyttö. Päätulosmuuttujien (kuolleisuus, komplikaatiot sairaalassaoloaikana 30 vrk:een asti) näytön aste GRADE-menetelmällä arvioituna. Kuolleisuus on arvioitu kriittiseksi ja komplikaatiot kriittisiksi/tärkeiksi tulosmuuttujiksi. Tutkimus ja Asetelma Menetelmälliset Tulosten Näytön Epätarkkuus Epäily Vaikutuksen Vaikutuksen Vaikutuksen Näytön aste muuttuja puutteet epäyhtenäisyys epäsuoruus tuloksissa julkaisu- voimakkuus annos-vaste uskottavuus (GRADE) harhasta suhde Haynes 2009 Kuolleisuus havainnoiva, ei ei ei ei ei C kontrolloitu Komplikaatiot havainnoiva, ei ei ei ei ei C kontrolloitu 4254b Samankaltaiset tiedostot
Honkanen Virpi Härkönen Mikko Jylhä Virpi Saranto Kaija (toim.) Potilasturvallisuustutkimuksen päivät 2011 Virpi Honkanen, Mikko Härkönen, Virpi Jylhä, Kaija Saranto (toim.) Potilasturvallisuustutkimuksen Lisätiedot Dupuytrenin kontraktuuran kollagenaasi-injektiohoidon vaikuttavuus, turvallisuus ja kustannukset
Julkaistu 8.11.2013 www.laakarilehti.fi HALO-KATSAUS VERKOSSA ENSIN tieteessä HALO-ryhmä: Tero Kotkansalo LL, käsikirurgian erikoislääkäri TYKS, TULES toimialue, käsikirurgian vastuualue Hanna-Stiina Taskinen Lisätiedot Sivuontelokanavien pallolaajennus pitkäaikaisen sivuontelotulehduksen hoitona
KATSAUS TIETEESSÄ HALO-ryhmä LEIF BÄCK LT, erikoislääkäri HYKS, korvaklinikka leif.back@hus.fi, leif.back@helsinki.fi MAIJA HYTÖNEN dosentti, osastonylilääkäri HYKS, korvaklinikka RISTO P. ROINE dosentti, Lisätiedot 32.VUOSIKERTA NUMERO 4/2014. pro. Suomalaista tuotekehitystä sairaalahygienian tarpeisiin
32.VUOSIKERTA NUMERO 4/2014 pro Suomalaista tuotekehitystä sairaalahygienian tarpeisiin Henkilöhygienia Pintojen puhdistus ja desinfektio Välinehuolto UUTUUS! WIPAK Clean Card Pro HYGIENIATESTI KAIKILLE Lisätiedot Laskimoiden vajaatoiminta on hyvin yleinen sairaus:
Katsausartikkeli Anders Albäck, Jukka Saarinen, Antti Malmivaara, Pekka Kuukasjärvi Laskimonsisäinen laser suonikohjutaudin hoidossa Järjestelmällinen kirjallisuuskatsaus Tärkein tieto K Uuden teknologian Lisätiedot POTILASTURVALLISUUTTA EDISTÄ- VÄN TARKISTUSLISTAN KEHITTÄMI- NEN KYMENLAAKSON AMMATTIKOR- KEAKOULUN ENSIHOIDON OPETUK- SEEN
Ida Koskinen Ida Töyry POTILASTURVALLISUUTTA EDISTÄ- VÄN TARKISTUSLISTAN KEHITTÄMI- NEN KYMENLAAKSON AMMATTIKOR- KEAKOULUN ENSIHOIDON OPETUK- SEEN Opinnäytetyö Ensihoito Toukokuu 2015 Tekijät Tutkinto Lisätiedot VERENSIIRROSSA TAPAHTU- VAT POIKKEAMAT JA NIIDEN EHKÄISY
Opinnäytetyö (AMK) Hoitotyön koulutusohjelma Sairaanhoitaja 2010 Ninni Luusua & Maria Lyly VERENSIIRROSSA TAPAHTU- VAT POIKKEAMAT JA NIIDEN EHKÄISY OPINNÄYTETYÖ (AMK) TIIVISTELMÄ TURUN AMMATTIKORKEAKOULU Lisätiedot Vaginaaliset verkkokorjaukset lantionpohjan laskeumien hoidossa
HALO-KATSAUS VERKOSSA ENSIN HALO-ryhmä: Pentti Kiilholma naistentautien ja synnytysopin dosentti, hallinnollinen osastonylilääkäri (eläkkeellä) Turun yliopisto, TYKS Naistenklinikka Matti Kairaluoma gastroenterologisen Lisätiedot Masennuspotilaiden kognitiiviset verkkoterapiat
Julkaistu 21.9.2011 www.laakarilehti.fi HALO-KATSAUS VERKOSSA ENSIN TIETEESSÄ KAISLA JOUTSENNIEMI LT, VTM,vs osastonlääkäri HUS psykiatria, Peijaksen sairaala THL, Mielenterveysongelmat ja päihdepalvelut Lisätiedot Toinen kansallinen potilasturvallisuuskonferenssi Helsinki, 8.-9.9.2011
Toinen kansallinen potilasturvallisuuskonferenssi Helsinki, 8.-9.9.2011 Esitysten tiivistelmät Virpi Honkanen (toim.) virpi.honkanen@thl.fi Puh.020 610 7550 Terveyden ja hyvinvoinnin laitos (THL) PL 30 Lisätiedot POTILASTURVALLISUUDEN EDISTÄMINEN
POTILASTURVALLISUUDEN EDISTÄMINEN Toimintatutkimus vaaratapahtumien raportointijärjestelmän käyttöönotosta Ylemmän ammattikorkeakoulututkinnon opinnäytetyö Hyvinvointiteknologian koulutusohjelma Visamäki Lisätiedot Geeniprofilointitestien merkitys rintasyövän hoidon valinnassa
HALO-ryhmä: Jorma Isola professori, lääketieteen teknologia ja bioteknologia Tampereen yliopisto, biolääketieteellisen teknologian yksikkö jorma.isola@uta.fi Maija Saijonkari FM, tutkija THL, Finohta Vesa Lisätiedot Kansalaisen sähköisen asioinnin vaikutukset terveysaseman toimintaan
Hannele Hyppönen Ilkka Winblad Katariina Reinikainen Minna Angeria Riikka Hirvasniemi Kansalaisen sähköisen asioinnin vaikutukset RAPORTTI 25 2010 Kirjoittajat ja Taitto: Christine Strid ISBN 978-952-245-305-1 Lisätiedot Sepelvaltimotaudin kajoavan hoidon vaikuttavuus
PEKKA KUUKASJÄRVI, ANTTI MALMIVAARA, MARJUKKA MÄKELÄ JA ASIANTUNTIJARYHMÄ Sepelvaltimotaudin kajoavan hoidon vaikuttavuus Yhteenveto järjestelmällisistä kirjallisuuskatsauksista FinOHTAn raportti 25/2005 Lisätiedot Elämänlaatu vaikuttaa päätöksentekoon
Terveydenhuollon menetelmien arviointiyksikön lehti 3 2006 Elämänlaatu vaikuttaa päätöksentekoon >> 4 Ensimmäiset HALO-arviointiaiheet valittu >> sivu 8 Nopeille arvioille on kova kysyntä >> sivu 9 Tutkimuksen Lisätiedot impakti IMPAKTI TIETOA TERVEYDENHUOLLON MENETELMIEN ARVIOINNISTA
5 2001 IMPAKTI TIETOA TERVEYDENHUOLLON MENETELMIEN ARVIOINNISTA impakti FinOHTA TERVEYDENHUOLLON MENETELMIEN ARVIOINTIYKSIKKÖ FINNISH OFFICE FOR HEALTH CARE TECHNOLOGY ASSESSMENT STAKES SOSIAALI- JA TERVEYSALAN Lisätiedot Käypä hoito -suositukset ja päätöksenteon tuki terveydenhuollon prosesseissa
Käypä hoito -suositukset ja päätöksenteon tuki terveydenhuollon prosesseissa Tapaustutkimus Käypä hoito -suositusten käytöstä ja terveydenhuollon ammattilaisten näkemyksistä päätöksenteon tuesta Merja Lisätiedot Lääketieteellisen hoidon haittavaikutusten kirjaamiskäytännön ja tilastoinnin kehittämisen asiantuntijaryhmän raportti
S T A K E S I N T Y Ö P A P E R E I T A 6 / 2 0 0 7 Matti Ojala, Ilkka Saario, Martti Virtanen, Olli nylander, jarkko vasenius, otto lindberg, riitta luhtala, petri mikkola, marja niemi, simo pelanteri, Lisätiedot Eturauhasen hyvänlaatuisen liikakasvun hoidossa
TIETEESSÄ HALO-RYHMÄ: HANNU KOISTINEN LL, vs. osastonlääkäri HYKS, urologian klinikka hannu.koistinen@hus.fi TIMO MARTTILA LL, osastonylilääkäri Seinäjoen keskussairaala TUIJA S. IKONEN dosentti, ylilääkäri, Lisätiedot Focus Oncologiae. Syöpäsäätiön julkaisusarja No 11, 2010. Eturauhasen syöpä
Focus Oncologiae Syöpäsäätiön julkaisusarja No 11, 2010 Eturauhasen syöpä Syöpäsäätiön XXXVII Symposiumi 4. 5.2.2010 1 Focus Oncologiae -sarjan julkaisut: Eturauhasen syöpä 2010 Ruokatorven syöpä ja mahasyöpä Lisätiedot Terveydenhuollon menetelmien arviointiyksikön lehti. Cochraneteemanumero. Dublin näytti arviointitiedon uuden suunnan >> sivu 10
Terveydenhuollon menetelmien arviointiyksikön lehti 6 2006 Cochraneteemanumero Dublin näytti arviointitiedon uuden suunnan >> sivu 10 Kuka katsauksia lukee? >> sivu 4 Toimittaja Cochrane-uutisten lähteillä Lisätiedot Postbariatrinen kirurgia Pohjoismaissa
katsaus Leena Setälä LT, plastiikkakirurgian erikoislääkäri, palveluyksikköjohtaja KYS, kirurgian palveluyksikkö leena.setala@kuh.fi Outi Kaarela dosentti, plastiikkakirurgian erikoislääkäri OYS Postbariatrinen Lisätiedot Pilottitutkimus potilasturvallisuusmallin kehittämisestä terveyttä edistävän sairaalan viitekehyksessä.
Pilottitutkimus potilasturvallisuusmallin kehittämisestä terveyttä edistävän sairaalan viitekehyksessä. Potilas ja omainen osallisina hoitoon liittyvien haittojen selvittelyssä ja ehkäisyssä. Maria Hallman Lisätiedot DRG:n käyttö ja toimivuus Euroopassa
Satu Kapiainen Mikko Peltola Unto Häkkinen Hanna Rättö DRG:n käyttö ja toimivuus Euroopassa RAPORTTI 43 2012 RAPORTTI 43/2012 Satu Kapiainen, Mikko Peltola, Unto Häkkinen, Hanna Rättö DRG:n käyttö ja toimivuus Lisätiedot KESKUSSAIRAALAN LÄÄKITYSPOIKKEAMAT JA NIIHIN YHTEYDESSÄ OLEVAT TEKIJÄT
KESKUSSAIRAALAN LÄÄKITYSPOIKKEAMAT JA NIIHIN YHTEYDESSÄ OLEVAT TEKIJÄT Anne Suikkanen Pro gradu tutkielma Kuopion yliopisto Yhteiskuntatieteellinen tiedekunta Hoitotieteen laitos Terveystieteiden opettajankoulutus Lisätiedot Kävelyn ja pyöräilyn terveysvaikutusten taloudellinen arviointi
Kävelyn ja pyöräilyn terveysvaikutusten taloudellinen arviointi Methodology Menetelmät ja and käyttäjän user guide opas LIIKENNEINFRASTRUKTUURIN JA -TOIMENPITEIDEN TALOUDELLINEN ARVIOINTI Alkuperäinen Lisätiedot Lääkelaitoksen julkaisusarja 1/2007, Terveydenhuollon laadunhallinta. Terveydenhuollon vaaratapahtumien raportointi
Lääkelaitoksen julkaisusarja 1/2007, Terveydenhuollon laadunhallinta Terveydenhuollon vaaratapahtumien raportointi Lääkelaitoksen julkaisusarja 1/2007 Terveydenhuollon laadunhallinta Terveydenhuollon vaaratapahtumien Lisätiedot Lääkärien arviot potilastieto - järjestelmistä kriittisiä
TIETEESSÄ JUKKA VÄNSKÄ VTM, tutkimuspäällikkö Suomen Lääkäriliitto jukka.vanska@fimnet.fi JOHANNA VIITANEN TkL, tutkija Aalto-yliopiston teknillinen korkeakoulu HANNELE HYPPÖNEN FT, tutkimuspäällikkö Terveyden Lisätiedot Päivystyspotilaiden kiireellisyysluokittelut Suomessa erilaiset kuin Ruotsissa
tieteessä Raija Malmström vastaava ylilääkäri, klinikkaryhmän johtaja HYKS päivystys ja valvonta -klinikkaryhmä raija.malmstrom@hus.fi Eva Kiura tieteellinen toimittaja THL, Terveydenhuollon menetelmien Lisätiedot 2016 © DocPlayer.fi Yksityisyyskäytäntö | Palveluehdot | Palaute